Okresná prokuratúra Bratislava I 
Kvetná 13, 820 05 Bratislava 2 	

Sp. zn. : 3 Pv 442/11/1101	Bratislava I, 12.1.2015
EEČ : 2-8-3-2015

U Z N E S E N I E

Trestná vec:	obvinený XXXXX 
Prečin:	Neodvedenie dane a poistného podľa § 277 odsek 3 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Bratislava I
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
ako konateľ spoločnosti XXXXX s.r.o., XXXXX, Bratislava, predtým Špitálska 10, Bratislava podal na Daňovom úrade Bratislava I daňové priznanie k dani z pridanej hodnoty za zdaňovacie obdobie júl 2010, v ktorom si uplatnil nárok na vrátenie dane z pridanej hodnoty v celkovej sume 33.741,67.-€ z reálne neuskutočnených a nepreukázaných zdaniteľných plnení t.j. nerealizoval v tomto období žiadne skutočné obchodné transakcie, z ktorých by si spoločnosť mohla v zmysle zákona číslo 222/2004 Zbierky zákonov o dani z pridanej hodnoty uplatniť nárok na vrátenie DPH a to prostredníctvom faktúr, zmlúv, objednávok, príjmových pokladničných dokladov a iných účtovných dokladov, ktorými sa snažil verifikovať a potvrdzovať miestne príslušnému správcovi dane DÚ Bratislava I, že došlo k skutočnej realizácii zdaniteľných plnení pre spoločnosť XXXXX s.r.o. na uvedených účtovných a daňových dokladoch, a teda svojím konaním si neoprávnene uplatnil nárok na vrátenie nadmerného odpočtu z dane z pridanej hodnoty za zdaňovacie obdobie júl 2010 v úmysle zadovážiť sebe alebo inému neoprávnený prospech v značnom rozsahu v celkovej sume 33.741,67.-€,

lebo je trestné stíhanie neprípustné podľa § 9 odsek 1 písmeno d

Odôvodnenie:
Uznesením vyšetrovateľa Policajného zboru odboru kriminálnej polície Okresného riaditeľstva Policajného zboru Bratislava I číslo ORP-897/OEK-B1-2011 zo dňa  29.7. 2011 bolo v zmysle § 199 odsek 1 Trestného poriadku začaté trestné stíhanie a uznesením z 2.2. 2012 bolo  v zmysle § 206 odsek 1 Trestného poriadku vznesené obvinenie Mgr. art. XXXXX za zločin neodvedenia dane a poistného podľa § 277 odsek 1, odsek 3 Trestného zákona na tom skutkovom základe, že ako konateľ spoločnosti XXXXX s.r.o., XXXXX Bratislava, predtým Špitálska 10, Bratislava podal na Daňovom úrade Bratislava I daňové priznanie k dani z pridanej hodnoty za zdaňovacie obdobie júl 2010, v ktorom si uplatnil nárok na vrátenie dane z pridanej hodnoty v celkovej sume 33.741,67.-€ z reálne neuskutočnených a nepreukázaných zdaniteľných plnení t.j. nerealizoval v tomto období žiadne skutočné obchodné transakcie, z ktorých by si spoločnosť mohla v zmysle zákona číslo 222/2004 Zbierky zákonov o dani z pridanej hodnoty uplatniť nárok na vrátenie DPH a to prostredníctvom faktúr, zmlúv, objednávok, príjmových pokladničných dokladov a iných účtovných dokladov, ktorými sa snažil verifikovať a potvrdzovať miestne príslušnému správcovi dane DÚ Bratislava I, že došlo k skutočnej realizácii zdaniteľných plnení pre spoločnosť XXXXX na uvedených účtovných a daňových dokladoch, a teda svojím konaním si neoprávnene uplatnil nárok na vrátenie nadmerného odpočtu z dane z pridanej hodnoty za zdaňovacie obdobie júl 2010 v úmysle zadovážiť sebe alebo inému neoprávnený prospech v značnom rozsahu v celkovej sume 33.741,67.-€.

	Dňa 24.9. 2014 vyšetrovateľ Policajného zboru 4. oddelenia vyšetrovania odboru kriminálnej polície Okresného riaditeľstva Policajného zboru Bratislava I pod číslom ORP-897/4-VYS-B1-2011 v zmysle § 209 odsek 1 Trestného poriadku predložil spis prokurátorovi s návrhom na zastavenie trestného stíhania podľa § 215 odsek 1 písmeno d) Trestného poriadku s poukazom na § 9 odsek 1 písmeno d) Trestného poriadku.

	Preskúmaním spisového materiálu na vec sa vzťahujúceho som sa s návrhom vyšetrovateľa Policajného zboru stotožnil z nasledovných dôvodov :

	Z úmrtného listu Matričného úradu mestskej časti Bratislava - Nové Mesto číslo XXXXX z 22.9. 2014 vyplýva, že Mgr. art. XXXXX, narodený XXXXX XXXXX trvalý pobyt Bratislava - Karlova Ves, dňa 20. júla 2014 zomrel.

	Podľa § 2 odsek 10 Trestného poriadku orgány činné v trestnom konaní postupujú tak, aby bol zistený skutkový stav veci, o ktorom nie sú dôvodné pochybnosti, a to v rozsahu nevyhnutnom na ich rozhodnutie.

	Podľa § 2 odsek 12 Trestného poriadku orgány činné v trestnom konaní a súd hodnotia dôkazy získané zákonným spôsobom podľa svojho vnútorného presvedčenia založeného na starostlivom uvážení všetkých okolností prípadu jednotlivo i v ich súhrne nezávisle od toho, či ich obstaral súd, orgány činné v trestnom konaní alebo niektorá zo strán.

	Podľa § 215 odsek 1 písmeno d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9.

	Podľa § 9 odsek 1 písmeno d) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho.

	Na základe uvedených skutočností som preto rozhodol tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Bystrík Palovič
prokurátor